
Θέμα:
Διαβίβαση της γνώμης του Επιστημονικού Συμβουλίου του Σ.Ο.Ε.Λ. σχετικά με το λογιστικό χειρισμό των προνομιούχων μετοχών.  

Σε εκτέλεση της υπ’ αριθμ. ΣΤ΄22/1/10.2.2010 απόφασης του Εποπτικού Συμβουλίου, σας διαβιβάζουμε την γνώμη του Επιστημονικού Συμβουλίου επί του λογιστικού χειρισμού των προνομιούχων μετοχών, η οποία έχει ως εξής:

«Το Επιστημονικό Συμβούλιο μετά από διαλογική συζήτηση διατυπώνει ομόφωνα τη γνώμη ότι από τη διατύπωση από τις  σχετικές ρυθμίσεις του νόμου 3723/2008 και σύμφωνα με τα οριζόμενα στο ΔΛΠ 32 § 16 τα σχετικά ποσά των προνομιούχων μετοχών καταρχήν συγκεντρώνουν τα εννοιολογικά χαρακτηριστικά της υποχρέωσης, όπως αυτά ορίζονται στο ΔΛΠ 32 και συνεπώς θα έπρεπε να ταξινομηθούν στις υποχρεώσεις του Ισολογισμού των Τραπεζών. 

Ωστόσο, με δεδομένο ότι το ΔΛΠ 32 αναφέρεται σε χρηματοοικονομικά μέσα που εξ ορισμού είναι συμβάσεις, κρίνεται σκόπιμο να συνεκτιμηθούν οι όροι των επιμέρους συμβάσεων που έχουν καταρτιστεί μεταξύ των Τραπεζών και του Ελληνικού Δημοσίου για την τελική διατύπωση γνώμης επί του θέματος αυτού».

